เกท: หน่วยรบตะลุยโลกต่างมิติ

**เกท: หน่วยรบตะลุยโลกต่างมิติ** () () เป็นนวนิยายชุดของญี่ปุ่น เขียนโดยทาคุมิ ยานาอิ วาดภาพประกอบโดย Daisuke Izuka และ Kurojishi ในประเทศไทยถือลิขสิทธิ์โดยสำนักพิมพ์เดกเพรส

เดิมทีนวนิยายชุดนี้ถูกเผยแพร่ครั้งแรกในช่วงปี พ.ศ. 2549 - 2552 บนแพลตฟอร์มเว็บไซต์นิยายอิสระชื่อว่า Arcadia ก่อนจะถูกชื้อเพื่อตีพิมพ์เป็นแบบรูปเล่มโดยสำนักพิมพ์ อัลฟ่าโพลิส ในปี พ.ศ. 2553 และมีภาคต่อต่อ Gate Season 2: Jieitai Kano Umi nite, Kaku Tatakaeri เริ่มตีพิมพ์ในปี พ.ศ. 2560 โดยพูดถึงกองกำลังป้องกันตนเองทางทะเลเป็นตัวละครหลัก

นอกจากนี้ เกทยังถูกเขียนเป็นการ์ตูนมังงะ โดย ซาโตรุ ซาโอะ เริ่มตีพิมพ์ในภาษาญี่ปุ่นเมื่อเดือนกรกฎาคม พ.ศ. 2554 โดยยังมีภาคแยกอีก 3 เรื่องในปี พ.ศ. 2558 สำหรับอนิเมะใช่ช่วงครึ่งแรกออกอากาศในเดือนกรกฎาคม - กันยายน พ.ศ. 2558 และช่วงครึ่งหลักออกอากาศในเดือนมกราคม - มีนาคม พ.ศ. 2559

## เนื้อเรื่อง
ในกินซ่า โตเกียวยุคปัจจุบัน จู่ๆ ประตูมิติจากอีกโลกหนึ่งก็ปรากฏขึ้น พร้อมทั้งมีกองทหารสไตล์โรมันและสัตว์ประหลาดในยุคกลางก็ปรากฏตัวขึ้นและเข้าจู่โจมเมือง ซึ่งกองกำลังป้องกันตนเองของญี่ปุ่น (JSDF) สามารถใช้อาวุธยุทโธปกรณ์และยุทธวิธีที่ทันสมัย ขับไล่และผลักดันข้าศึกกลับไปได้อย่างง่ายดาย และตามผ่านประตูเข้าไปอีกโลกหนึ่งเพื่อสร้างฐานปฏิบัติการหน้า (Forward operating base) พร้อมทั้งเริ่มการเจรจาสันติภาพกับจักรวรรดิในโลกแห่งนั้น อย่างไรก็ตาม การเข้าถึงประตูของต่างโลกของญี่ปุ่นนั้นทำให้ชาติอื่น ๆ ในโลกเกิดการอิจฉา ซึ่งต้องการใช้ประโยชน์จาก Tokuchi (特地, "พื้นที่พิเศษ" การกำหนดของญี่ปุ่นสำหรับโลกอื่น) เพื่อจุดประสงค์ของชาติตนเอง นอกจากนั้น การปฏิบัติการของกองกำลังป้องกันตนเองฯ ยังถูกติดตามอย่างใกล้ชิดโดยรัฐบาลของญี่ปุ่นเอง ซึ่งยังคงลังเลที่จะเข้าไปควบคุมภายในเขตพิเศษ เนื่องจากกลัวการต่อต้านของประชาชนในประเทศญี่ปุ่นในโลกปัจจุบัน 

อิตามิ โยจิ เป็นเจ้าหน้าที่กองกำลังสำรองของกองกำลังป้องกันตนเองฯ ที่ถูกส่งไปสำรวจยังโลกอื่น ที่ซึ่งเวทมนตร์ มังกร และเอลฟ์มีอยู่จริง โดยใช้ความรู้เรื่องแฟนตาซีที่เขาคลั่งไคร้ในการสำรวจสภาพแวดล้อมแปลกใหม่เหล่านี้ ขณะสำรวจเขตพิเศษ เขาได้ช่วยเหลือผู้คนมากมายในโลกนั้น รวมถึงเจ้าหญิง พิน่า โค ลาด้า บุตรสาวขององค์จักรพรรดิ ได้ต่อสู้กับมังกรโบราณและกลุ่มโจรปล้นสะดม ซึ่งการกระทำดังกล่าวได้กลายเป็นใบเบิกทางสำหรับการเจรจาและเริ่มผูกพันกับกลุ่มเด็กสาวในกลุ่มนึงในโลกแห่งนั้น แต่หลังจากเขาได้ทำให้มกุฏราชกุมาร ซอร์ซาล เอล ซีซาร์ ต้องขายหน้าเพื่อช่วยเชลยชาวญี่ปุ่นที่ถูกเขาจับไปเป็นทาส มกุฏราชกุมาร ซอร์ซาลจึงไม่พอพระทัยและต้องการให้ญี่ปุ่นชดใช้ด้วยเลือด จึงได้ยึดอำนาจจากพระบิดาและปกครองในฐานะเผด็จการและเตรียมพร้อมสำหรับสงครามเต็มรูปแบบ ด้วยเหตุนี้เองกองกำลังป้องกันตนเองฯ จึงถูกบังคับโดยกลายให้เข้าร่วมปฏิบัติการทางทหารเพื่อรักษาสถานะทางการทูต และเปิดทางนำไปสู่การเจรจากับ มอลต์ โซล ออกุสตุส จักรพรรดิแห่งจักรวรรดิ พ่อของซอร์ซาล

หลังจากการกองกำลังป้องกันตนเองฯ ได้ปลดปล่อยเจ้าหญิง พิน่า องค์จักรพรรดิ และวุฒิสมาชิกต่อต้านสงครามจากเมืองหลวงของจักรวรรดิ มกุฏราชกุมาร ซอร์ซาล ได้หลบหนีไปซ่อนตัวและปฏิบัติการสงครามกองโจร โดยมีคนของเขา สวมเครื่องแบบลายพรางเลียนแบบกองกำลังป้องกันตนเอง และสัตว์ประหลาด ก่อความไม่สงบต่อพลเรือนของจักรวรรดิ เพื่อใส่ความกองกำลังป้องกันตนเองเพื่อให้ถูกขับไล่ แต่พันธมิตรและผู้เห็นอกเห็นใจของกองกำลังป้องกันตนเองฯ รวมตัวกันเพื่อเอาชนะซอร์ซาล อย่างไรก็ตาม เนื่องจากเทพีฮาร์ดีเกี่ยวข้องกับอิตามิ ตัวประตูเองก็ทำให้เกิดปัญหาร้ายแรงอีกหลายอย่าง โดยทีแรกประตูนั้นถูกเปิดขึ้นโดยฮาร์ดี้ แต่ถูกขยายขนาดและทำให้เสถียรขึ้นโดยนักเวทย์ของจักรวรรดิ มันเริ่มเกิดผลข้างเคียงเมือเมื่อเขตพิเศษและโลกมนุษย์ของเราเริ่มถอยห่างจากจุดยึดที่ถูกตรึงเข้าด้วยกันตรงประตูดังกล่าว ดังนั้น ชาวญี่ปุ่นจึงต้องดิ้นรนทุกวิถีทางเพื่อยุติสงครามกลางเมืองในต่างโลกและปิดประตูให้ทันเวลา ก่อนที่โลกทั้งสองจะถูกฉีกเป็นชิ้นๆ

### '''ภูมิศาสตร์ และวัฒธรรมแห่งพื้นที่พิเศษ'''

###### ภูมิศาสตร์
เรื่องราวของเกท จะดำเนินอยู่ภายในพื้นที่แผนดินใหญ่อันมีชื่อในภาษาสากลจักรวรรดิว่า *มหาทวีปฟาวมาร์ท* โดยเป็นทวีปขนาดใหญ่ที่มีพื้นที่ประมาณ 50-60 ล้าน ตร.กม. ใกล้เคียงกับทวีปยูเรเซีย ประกอบด้วยทะเลทรายใหญ่ทางตะวันตกเฉี่ยงเหนือ, ทุ่งหญ้าและป่าสนในทางตะวันออก, หมู่เกาะจำนวนมากทางตอนกลางและใต้ของทวีป, และ *เทือกเขาแห่งหิมะและนํ้าแข็ง* เทือกเขาที่ใหญ่ที่สุด ตั้งอยู่ทางตอนเหนือทำหน้าที่ป้อนสายนํ้าให้แม่นํ้าโรวแม่นํ้าสายสำคัญของทวีป

ทั่วภาคพื้นทวีป จะสามารถพซากโบราณปริศนามากมายตามทุ่งรกร้าง หุบเขา หรือซอกนํ้าตก ส่วนใหญ่จะภูกทิ้งร้าง ไม่ก็ถูกทุบทำลายเพื่อเอาวัสดุก่อสร้างมาใช้ใหม่ แต่ก็มีบางส่วนที่ถูกดัดแปลงเป็นปราการตามจุดยุทธศาสตร์ และในหลายครั้งจะสามารถขุดพบวัตถุมีค่าภายในพื้นที่ของโบราณสถานเหล่านั้น แต่ก็ย่อมต้องเผชิญกับสัตว์ป่าอันตรายที่ย้ายเข้ามาอยู่อาศัย (เห็นได้ชัดเจนว่าผู้เขียนได้รับแรงบรรกาลใจจากดันเจียนในสื่อแนวแฟนตาซี โดยเฉพาะเกมจำพวก RPG)  โดยโครงสร้างปริศนาเหล่านี้ล่วนเคยเป็นของอารยธรรมและอาณาจักรเก่าแก่อันมีอยู๋มากมายในพื้นที่พิเศษ

ในปัจจุบันของเนื้อเรื่อง กองสำรวจของ JSDF ได้ทำการสำรวจพื้นที่ในรัศมี 2,000 กม. รอบเนินเขาอัลนุสอันเป็นที่ตั้งของฐาน FOB ซึ่งครอบคลุมชายแดนของรัฐอิสระที่เคยเป็นอดีตประเทศราชของจักรวรรดิ - อาณาจักรเอาโกนา และ อาณาจักรแอวบ์, พื้นที่ชายฝั่งทะเลของบริเวณที่มีชื่อเรียกในภาษาสากลว่า *อ่าวสีคราม,* และเมืองหลวงของมหาจักรวรรดิ

โดยเหตุการสำคัญส่วนใหญ่ในเรื่องจะเกิดขึ้นภายในรัศมีนี้
thumb|305x305px|แผนผังทางภูมิศาสตร์ของมหาทวีปสมมุติ '''ฟาวมาร์ท'''

###### วัฒนธรรม
ผู้คนของพื้นที่พิเศษประกอบด้วยหลากหลายเผ่าพันธ์ที่ล้วนปรากฏตัวเฉพาะในเทพนิยายและตำนานพื้นบ้านของยุโรปและตะวันออกกลาง โดยผู้เขียนได้ตีความพวกเขาขึ้นใหม่โดยถอดแบบจากวัฒนธรรมของชนเผ่าห่างไกลหรือชนกลุ่มน้อยที่มีอยู่จริง 

ในด้านภาษา แม้จะไม่มีการระบุข้อมูลเจาะลึกเพิ่มเติม แต่ประชากรส่วนใหญ่จะสามารถพูดและหรือเข้าใจภาษาที่เรียกกันว่า *ภาษาสากลจักรวรรดิ* 

เผ่าพันธ์และอารยธรรมมากมายที่อัดแน่นอยู่ในพื้นที่พิเศษ ล่วนมีต้นกำเนินจาก *ประตู* ที่ซึ่งโดยแต่เดิมเป็นเพียงปรากฏการของรอยแยกมิติที่จะปรากฏขึ้นชั่วคราวทุกรอบหมื่นปี ตามคำบอกเล่าของนักปราชญ์มิโมซ่า ลา เมอ หนึ่งในตัวละครสมถบของเรื่อง โดยเธอได้อ้างอิงถึงตำนาน *ป่าแห่งบรรพบุรุษ* ของชาวเอลฟ์

"เมื่อถามถึ่งตำแหน่งของป่าแห่งบรรพบุรุษจากเอลฟ์ที่อยู่อาศัยทางเหนือ พวกเขาต่างบอกว่าอยู่ทางทิศใต้ เมื่อถามพวกที่อยู่ทางใต้ พวกเขาก็ชี้ไปทางเหนือ และไม่ใช้แค่พวกเอลฟ์เท่านั้น คนแคระ อสูร กอบบลิน หรือเผ่ามนุษย์สัตว์ เมื่อถามถึงดินแดนต้นกำเนิดพวกเขาต่างก็ชี้ไปยังที่เดียวกัน ที่บริเวณเนินเขาและทุ่งหญ้ารกร้างหางไปทางตะวันตกของเทือกเขาดูมาส หรือก็คือเนินเขาศักดิ์สิทธิ์อัลนุสนั่นเอง"

จากข้อมูลเพิ่มเติม ทำให้รู้ว่าเผ่ามนุษย์ในพื้นที่พิเศษคือเผ่าพันธ์ล่าสุดที่ย้ายถิ่นฐานเข้ามา (คาตการได้ว่าอาจเป็นช่วงยุคสำริดตอนต้น จนถึงช่วงกรีกโบราณ) พวกเขาต่อสู่ขับไล่กลุ่มชนพื้นเมืองแล้วก่อตั้งจักรวรรดิยิ่งใหญ่ขึ้นปกครองทวีป แต่เมื่อไม่สามารถขยายดินแดนไปมากกว่านั้นได้ ด้วยหมายจะล่าอณานิคมในโลกอีกฝากในยามที่ *ปรากฏการประตู* เกิดขึ้นอีกครั้ง จักรวรรดิจึงเร่งค้นคว้าวิธีการที่จะง้างเปิดประตูเอาไว้อย่างถาวรและสร้างซุ้มประตูหินอ่อนขนาดใหญ่ที่ค่อยอัดชีดพลังงานมหาสานให้กับรอยแยกมิติเกิดเป็นสพานเชื่อมสองโลก

###### ศาสนา
ผู้คนพื้นที่พิเศษมีความเชื่อนับถือแบบพหุเทวนิยม โดยเทพในโลกของเกทจะเป็นตัวตนจากมิติที่เหนือกว่ามิติที่ 3 ค่อยกำกับดูแลจักรวาลตามแต่อิทธิพลอำนาจ (domain) ของตน  

ประชากรหลายคนจะถือชื่อกลางตามเทพที่ตนสัทธา แต่ก็ยังสามารถสวดภาวนาแด่เทพองค์อื่นได้ตามแต่โอกาศ 

ตัวอย่างรายชื่อเทพที่เคยมีการอ้างถึง

# เอมรอย เทพแห่งสงคราม, ความมืด, และความรัก
# ฮาร์ดี เทพีผู้ปกครองปรโลกและเขตแดนใต้พิภพ (ผู้เขียนอาจได้แรงบันดาลใจมาจากเทพเฮดิสของกรีกโบราณ)
# อิแลง และ รา เทพแฝดชายหญิงแห่งความรู้และการคว้า (ผู้เขียนอาจได้รับแรงบันดาลใจมาจากเทพราของของอียิปท์โบราณ)
# ดันแคน เทพแห่งงานโลหะและเตาหลอม
# มิริททา เทพีแห่งความอุดมสมบูรณ์
# วาเรหารุน เทพีแห่งป่าไม้และพฤกษา
# แฟร์ เทพแห่งดวงอาทิตย์ (ผู้เขียนนำชื่อมาจากคำภาษาอังกฤษ flare - แสงสะท้อน, เปลว)

เทพแต่ละองค์จะแต่งตั้งอัครสาวกมีหน้าที่รับคำสั่งโดยตรงจากเหล่าเทพเพื่อค่อยกำกับดูแลสมดุลของโลก  แลกเปลี่ยนกับการที่สาวกเหล่านั้นจะได้กำลังกายมหาสาร มีประสาทสัมผัสและพลังอนุภาพเหนือธรรมชาติ แต่ร่างกายจะหยุดเติบโต ไม่แก่ไม่ตาย 

เมื่อได้มีชีวิตสั่งสมประสพการเรียนรู้เกียวกับชีวิตและหลักปรัชญาของโลกได้ครบหนึ่งสหัสวรรษ อัครสาวกจะทิ้งกายเนื้อของตนและจุติขึ้นเป็นเทพองค์ใหม่ (ตำแหน่งอัครสาวกจึงเทียบได้กับเทพฝึกงาน)

###### ประวัติศาสตร์
แต่เดิม 'จักรวรรดิ' นั้น ไม่มีชื่อทางการอื่น เพราะเป็นมหาอำนาจหนึ่งเดียวของทวีปฟาวมาร์ท ณ ขณะนั้น (เคยมีการอ่างถึงจักรวรรดิอื่น ๆ ที่เคยปกครองโดยโรรี่ในตอนพิเศษท้ายเล่ม แต่จักรวรรดิเหล่านั้นต่างถูกกลื่นหายไปกับเวลาหลายศัตวรรษก่อนเหตุการณ์ในเรื่อง) แต่หลักจากเหตุการณ์รัฐประหารโดยองค์ชายรัชทายาทโซแซล-เอล-ซ๊ซาร์ ผู้ใฝ่สงคราม อำนาจปกครองของจักรวรรดิจึงถูกแบ่งเป็นสองฝ่าย  

*รัฐบาลโดยชอบธรรม* ก่อตั้งโดยองค์หญิงพิน่าและอดีตองค์จักรพรรดิมอธผู้เป็นบิดา ที่หลบหนีออกจากเมืองหลวงพร้อมกับกลุ่มขุนนางใฝ่สันติ ด้วยความช่วยเหลือของ JSDF มีสูญกลางอำนาจที่สถาปนาขึ้นใหม่ที่เมืองชุมทางค้าขายอิทาลิก้า และ

*รัฐบาลมงกุฎราชกุมาร* ปกครองโดยองค์ชายโซแซลและสมาชิกรัฐสภาที่เข้าแต่งตั้งขึ้นใหม่จากอดีตทหารเฉลยศึกที่ถูกจับตัวไปจากเหตุการณ์ที่กินซ่า โดยใช้ประโยชน์จากความเกลียดชังและความอับอายที่มีต่อญี่ปุ่น (ทหารเฉลยเหล่านี้ถูกส่งกลับคืนพื้นที่พิเศษโดยรัฐบาลญี่ปุ่นเพื่อเป็นข้อต่อรองการเจรจาสันติภาพ ก่อนหน้าการรัฐประหารไม่นาน)

### ตัวละครหลัก

;อิตามิ โยจิ
อิตามิ โยจิ () 

: อิตามิ เป็นตัวละครเอกของเรื่อง อายุ 33 ปี เป็นโอตากุและทหารในกองกำลังป้องกันตนเองญี่ปุ่น เขาอยู่ในเหตุการณ์บุกโจมตีที่กินซ่าและสามารถจัดการสถานการณ์จนสามารถช่วยเหลือพลเรือนหลายร้อยคนอพยพไปยังพื้นที่ปลอดภัย และได้รับการเลื่อนยศเป็นร้อยโท รวมถึงมอบหมายให้เดินทางเข้าไปสำรวจโลกที่อยู่อีกฝั่งหนึ่งของประตู อิตามิผ่านการฝึกหลักสูตรเรนเจอร์ และหลักสูตรหน่วยรบพิเศษ (แม้ว่าการถูกส่งไปฝึกดังกล่าวจะเกิดจากการสั่งลงโทษของผู้บังคับบัญชา แต่เขากลับผ่านหลักสูตรการฝึกสุดโหดมาได้) รวมถึงยังเป็นที่รับรู้ของทุกคนในแง่ของความเกลียดคร้าน และพยายามวิ่งหนีปัญหาทุกอย่างที่เข้ามา แต่เขาก็เป็นคนที่มีความซื่อสัตย์และนิสัยใจคอที่ดีรวมทั้งยังสามารถปฏิบัติการภายใต้สภาวะกดดันสูงได้เป็นอย่างดี จากความกล้าหาญของเขาที่เหตุการณ์ที่กินซ่าและในโลกหลังประตู เขาถูกเคารพและยกย่องให้เป็นแบบอย่างในหมู่เพื่อนทหารและเพื่อน ๆ ของเขาในเมืองอัลนุส
: นามสกุลของอิตามินั้นตั้งขึ้นตามเมืองอิตามิในจังหวัดเฮียวโงะ ซึ่งเป็นที่ตั้งของกองบัญชาการกองทัพภาคกลางของกองกำลังป้องกันตนเองภาคพื้นดินญี่ปุ่น

;พิน่า โค ลาด้า
พิน่า โค ลาด้า () 

: เจ้าหญิงอายุ 19 ปี จากจักรวรรดิที่ปกครองต่างโลก พิน่า โค ลาด้า เป็นธิดาจากนางสนมของจักรพรรดิ และมีสิทธิในการสืบทอดบัลลังก์เป็นลำดับที่ 10 (อันดับที่ 3 ในอนิเมะ) พิน่า โค ลาด้า อุทิศตนเพื่อชีวิตความเป็นอยู่และสวัสดิการที่ดีของประชาชนในจักรวรรดิ นางมีอุดมคติที่ดีแต่ไม่มีประสบการณ์ในช่วงแรกของเหตุการณ์ อ่อนประสบการณ์กับโลกการเมืองในความเป็นจริง แต่นางก็ได้เรียนรู้และเติบโตเป็นผู้ใหญ่ขึ้นในระหว่างเหตุการณ์นี้ หลังจากได้เห็นแสงยานุภาพของกองกำลัง JSDF แล้ว นางปรารถนาที่จะสร้างสันติภาพกับประเทศญี่ปุ่น เพราะรู้ดีว่าการทำสงครามกับญี่ปุ่นจะนำไปสู่การล่มสลายของจักรวรรดิในที่สุด 
: ในระหว่างการเยือนญี่ปุ่นครั้งแรกเพื่อพบกับเจ้าหน้าที่ระดับสูงของทางญี่ปุ่นหลายคน พิน่าได้ศึกษาและสนใจเรื่องราวเกี่ยวกับนวนิยายแนวยาโออิ และภาพวาดแนวโดจินชิ และต่อมา หนึ่งในหน่วยอัศวินกุหลาบของเธอก็แปลเรื่องราวจากภาษาญี่ปุ่นเป็นภาษาจักรวรรดิเพื่อให้เธออ่าน 
: หลังจากได้รับการช่วยเหลือจากเงื้อมมือของซอร์ซาล พิน่าได้รับการแต่งตั้งเป็นมกุฎราชกุมารีโดยจักรพรรดิ มอลต์ โซล ออกุสตุส และลงเอยด้วยการตกหลุมรักกับอิตามิ โยจิ 
: ชื่อของเธอตั้งขึ้นตามค็อกเทลปิญญาโกลาดา ที่มีส่วนผสมของเหล้ารัมเป็นหลัก 

;ทูก้า ลูน่า มัลโซ่
ทูก้า ลูน่า มัลโซ่ () 

: ทูก้าเป็นไฮเอลฟ์อายุ 165 ปีจากต่างโลก ซึ่งอยู่ในช่วงวัยรุ่นตามอายุขัยของเผ่าพันธุ์เธอ เธอสูญเสียพ่อที่เสียสละตัวเองเพื่อช่วยเธอในขณะที่หมู่บ้านของเธอถูกโจมตีโดยมังกรไฟ และตั้งแต่ได้รับการช่วยเหลือมาจากพวกของอิตามิ เธอก็ร่วมก็เดินทางไปกับกองทหารของเขาและผองเพื่อนคนอื่น ๆ 
: อย่างไรก็ตาม เธอต้องรับมือกับความจริงที่พ่อของเธอเสียชีวิตแล้วจนเริ่มมีอาการวิกลจริต เริ่มมองว่าอิตามิเป็นพ่อที่เสียชีวิตไปแล้ว จนกระทั่งยอมรับความจริงได้ในเวลาต่อมา แต่เธอก็ยังคงเรียกอิตามิว่าพ่อต่อจากนั้นอยู่เรื่อย ๆ เพราะทั้งความเคยชิน และปิดบังความรู้สึกที่แท้จริงที่มีต่อตัวอิตามิ

;เลเลย์ รา เลเลน่า
เลเลย์ รา เลเลน่า () 

: นักเวทย์อายุ 15 ปีจากต่างโลก อดีตสมาชิกของชนเผ่าเร่ร่อน Rurudo และเป็นศิษย์ของพ่อมดสูงอายุ ที่มีผมสีบลอนด์แลตตินัมและใบหน้าไร้อารมณ์ความรู้สึกตลอดเวลา เธอคิดว่าตัวเองได้แต่งงานกับอิตามิอย่างถูกต้องตามกฎหมาย หลังจากที่อิตามิได้ปฏิบัติตามประเพณีการแต่งงานแบบโบราณโดยไม่ได้เจตนา ว่าด้วยการที่คู่บ่าวสาวใช้เวลาสามคืนติดต่อกันในห้องเดียวกัน เลเลย์นั้นเป็นคนที่เก่งและมีความสนใจใคร่รู้เป็นอย่างมาก ทำให้สามารถเรียนรู้ภาษาญี่ปุ่นอย่างรวดเร็ว และกลายเป็นล่ามแปลภาษาของกลุ่มอิตามิ 
: ด้วยความรู้ด้านฟิสิกส์ที่เธอได้เรียนรู้ระหว่างที่เธอเดินทางมายังโลกของเรา บวกกับความสามารถทางเวทมนตร์ตามธรรมชาติของเธอ รวมถึงพรจากเทพีฮาร์ดีจากยมโลก ในที่สุดเธอก็สามารถเปิดประตูระหว่างเขตปกครองพิเศษ (ต่างโลก) และญี่ปุ่นได้ตามต้องการ

;โรรี่ เมอร์คิวรี่
โรรี่ เมอร์คิวรี่ () 

: เทพธิดากึ่งเทพอายุ 961 ปี และอัครสาวกของเทพเจ้าเอมรอย เธอมักจะแต่งกายด้วยชุดอัครสาวกอย่างเป็นทางการ ซึ่งคล้ายคลึงกับกับแฟชันโลลิตาเป็นอย่างมาก สถานะของโรรี่ในฐานะกึ่งเทพธิดาทำให้เธอไม่สามารถตาย และสามารถฟื้นตัวจากบาดแผลได้ เมื่อครบ 1,000 ปี เธอจะได้ขึ้นเป็นเทพธิดาเต็มตัว เธอมีความแข็งแกร่งเหนือมนุษย์ทั่วไป ทำให้เธอใช้ง้าวเหล็กซึ่งเป็นอาวุธประจำตัวซึ่งมีน้ำหนักมากสุด ๆ ได้อย่างง่ายดาย อีกทั้งยังใช้งานได้อย่างรวดเร็วและว่องไวมากจากประสบการณ์การต่อสู้ที่สั่งสมมาหลายศตวรรษ 
: การปรากฏตัวของเธอและสถานะในฐานะอัครสาวกยังช่วยกลุ่มของอิตามิในการสร้างความสัมพันธ์ทางสังคมภายในเขตพิเศษ (ต่างโลก) อีกด้วย จุดอ่อนสำคัญเพียงอย่างเดียวของเธอคือความกลัวที่จะลงพื้นที่ที่อยู่ใต้ดิน เนื่องจากเธอไม่ชอบฮาร์ดี เทพีแห่งยมโลกในภาคพิเศษที่ปรารถนาให้โรรี่เป็นเจ้าสาว 
: หลังจากได้พบกับอิตามิ เธอสนใจเขาเป็นพิเศษเพราะความจริงใจของเขา และจากความรู้สึกที่เกิดขึ้นนี้ เธอจึงเลือกที่จะเป็นเทพีแห่งความรักเมื่อเธอได้ขึ้นสู่สรวงสวรรค์

;ยาโอ ฮา ดุชช์
ยาโอ ฮา ดุชช์ () 

ดาร์คเอลฟ์ที่มีอายุมากกว่า 300 ปี ชื่อกลางของเธออ้างอิงถึงเทพธิดาแห่งนรกฮาร์ดี้ ซึ่งชนเผ่าของเธอบูชา เธอเดินทางมาขอความช่วยเหลือจาก JSDF เมื่อมังกรเพลิงตัวเดียวกับที่โจมตีหมู่บ้านของทูก้า ย้ายถิ่นที่อยู่ไปยังป่าที่ชนเผ่าของเธออาศัยอยู่และเริ่มโจมตีหมู่บ้านของเธอ หลังจากที่ปราบมังกรได้และรู้ว่าเทพธิดาแห่งนรกฮาร์ดี้เป็นต้นเหตุของการโจมตีของมังกร เธอก็เลิกนับถือในฮาร์ดี้ และเปลี่ยนชื่อเป็น **ยาโอ โร ดุชช์** () (ใช้ "Ro" เพื่อคารวะ โรรี่ เมอร์คิวรี่ ที่มาช่วยเหลือชนเผ่าของเธอ) และเสนอตัวเองเพื่อเป็นทาสต่ออิตามิ เธอแตกต่างจากผู้หญิงในกลุ่มของอิตามิทั้งสามคน เธอพยายามเป็นอย่างยิ่งที่จะแสดงความรักต่ออิตามิ แต่เธอกลับรู้สึกงงและไม่เข้าใจต่อทัศนคติต่อความสัมพันธ์ต่อผู้ติดตามทุกคนที่ดูที่ดูเมินเฉย โดยเฉพาะตัวเธอเองที่ชอบโชคร้ายอยู่เสมอ ทำให้มีความมั่นใจในตัวเองต่ำ และยึดถืออิตามิเป็นที่ยึดเหนี่ยวจิตใจของเธอ

## สื่อ

### นวนิยายชุด

#### ซีซัน 1
ทาคุมิ นายาอิ อดีตสมาชิกของ JSDF เผยแพร่ผลงานครั้งแรกบนบนแพลตฟอร์มเว็บไซต์นิยายอิสระชื่อว่า Arcadia ตั้งแต่ เดือนเมษายน พ.ศ. 2549 จนถึง เดือนมิถุนายน 2552 โดยใช้นามแฝงว่า Todoku Takusan () ในปี พ.ศ. 2553 อัลฟ่าโพลิส ได้เซ็นสัญญาตกลงร่วมกับเขาเพื่อดำเนินการตีพิมพ์ผลงานของเขาในรูปแบบสื่อสิ่งพิมพ์ โดยเว็บโนเวลสองเล่มแรกมีการเปลี่ยนแปลงเนื้อหาเล็กน้อยเพื่อลดความเป็นชาตินิยมลง ในขณะที่เว็บโนเวลเล่มที่สามและเล่มสุดท้ายได้รับการเขียนใหม่และแบ่งย่อยออกมาอีกสามเล่ม ทำให้มีหนังสือในชุดทั้งหมด 5 เล่ม หนังสือทั้งห้าเล่มนี้ได้ดำเนินการพิมพ์ตั้งแต่วันที่ 12 เมษายน พ.ศ. 2553 ถึง 5 มกราคม พ.ศ. 2555 พร้อมภาพประกอบปกโดย Daisuke Izuka นิยายบนเว็บต้นฉบับถูกลบออกจาก Arcadia ในเวลาต่อมา นอกจากนี้ซีรีส์ชุดนี้ยังมีเนื้อเรื่องภาคเสริมอีก 5 เล่มตีพิมพ์ตั้งแต่วันที่ 10 ตุลาคม พ.ศ. 2555 ต่อมาในวันที่ 6 มกราคม พ.ศ. 2556 อัลฟ่าโพลิส ได้ตีพิมพ์นวนิยายชุดนี้อีกครั้งในรูปแบบของไลต์โนเวล โดยแต่ละเล่มจะแบ่งเนื้อหาออกเป็นไลต์โนเวลขนาดเล็กจำนวนสองเล่มใน รูปแบบเล่มเล็ก (bunkobon) รวมถึงมีการออกแบบปกใหม่และภาพประกอบด้านในโดย Kurojishi

นิยายภาคเสริมเรื่อง *Gate: Zero* () เล่าเกี่ยวกับเรื่องราวเหตุการณ์การจู่โจมบริเวณกินซ่าและบริเวณโดยรอบ ตีพิมพ์เผยแพร่เมื่อวันที่ 31 ธันวาคม พ.ศ. 2564

#### ซีซัน 2
นวนิยายภาคต่อชุด *Gate Season 2* () มุ่งเน้นไปที่ตัวละครชุดใหม่จากกองกำลังป้องกันตนเองทางทะเลญี่ปุ่น ในซีซันที่ 2 Goro Etajima จาก JMSDF และผู้ใต้บังคับบัญชาของ Koji Tokushima ได้เดินทางไปทั่วพื้นที่ทางทะเลในต่างโลกที่ถูกกำหนดไว้ โดยมีหน้าที่ในการวิจัยและสำรวจ ผ่านการเปิดประตูอีกครั้ง ซึ่งรัฐบาลญี่ปุ่นยังคงควบคุมการผูกขาด "ประตูมิติ" ในประชาคมระหว่างประเทศ สิ่งนี้ทำให้รัฐบาลญี่ปุ่นต้องมุ่งเน้นไปทั้งด้านการเมืองในประเทศและการสำรวจภูมิประเทศในโลกใหม่ พร้อมกับการสร้างความสัมพันธ์กับประชาชนท้องถิ่นในพื้นที่ต่างโลก

Daisuke Izuka กลับมารับบทบาทในฐานะนักวาดภาพประกอบสำหรับนิยายซีซันนี้ โดยทั้ง 5 เล่มตีพิมพ์และวางจำหน่ายเล่มแรกเมื่อวันที่ 8 สิงหาคม พ.ศ. 2560 และเล่มที่ห้าวางจำหน่ายเมื่อวันที่ 30 พฤศจิกายน พ.ศ. 2563

### มังงะ
มีมังงะจำนวน 5 ชุด ที่สร้างมาจากเรื่องหลักของ *เกท* ซึ่งทั้งหมดตีพิมพ์โดย อัลฟ่าโพลิส 

มังงะชุดแรกวาดโดย ซาโตรุ ซาโอะ เริ่มวางจำหน่ายเมื่อวันที่ 30 กรกฎาคม พ.ศ. 2554 มังงะเรื่องนี้ได้รับลิขสิทธิ์ในภาษาอังกฤษโดยสำนักพิมพ์ Sekai แต่มีการแปลเฉพาะสองเล่มแรก โดย Sekai ระบุว่ามีปัญหาด้านคุณภาพกับเล่มที่ 2 ในปี พ.ศ. 2561 หลังจากวางจำหนน่ายเล่ม 2 ในปี พ.ศ. 2563 Sekai Project ได้ยุติการแปลและจัดจำหน่ายเล่มอื่น ๆ ที่เหลือ

มังงะชุดที่ 2 ชื่อ *Gate! Yonkoma* เป็นการ์ตูนตลกแนวการ์ตูนสี่ช่อง วาดโดย Kuinji 51-gou เริ่มวางจำหน่ายเมื่อวันที่ 15 มกราคม พ.ศ. 2558 และสิ้นสุดในวันที่ 23 กรกฎาคม พ.ศ. 2558 

มังงะชุดที่ 3 วาดโดย Yukie Shiren และชื่อเรื่องว่า *Gate: Teikoku no Bara Kishidan - Piña Co Lada 14-sai* ซึ่งเป็นเรื่องราวภาคก่อนที่มีพีน่าเป็นตัวเอก เริ่มวางจำหน่ายเมื่อวันที่ 19 มีนาคม พ.ศ. 2558 สิ้นสุด 7 เมษายน พ.ศ. 2559 มีจำนวน 2 เล่ม 

มังงะเรื่องที่ 4 วาดโดย Chako Abeno และใช้ชื่อว่า *Gate: featuring The Starry Heavens* ซึ่งตัวละครหลักหญิง 3 คนกลายเป็นไอดอลทางดนตรี เริ่มวางจำหน่ายเมื่อวันที่ 19 มีนาคม พ.ศ. 2558 และสิ้นสุดในวันที่ 28 เมษายน พ.ศ. 2559 มีจำนวน 2 เล่ม 

มังงะภาคแยกชุดที่ 5 วาดโดย Tomo และใช้ชื่อว่า *Mei☆Company* สร้างจากมังงะในจักรวาลในซีรีส์ *Gate* เริ่มวางจำหน่ายเมื่อวันที่ 19 มีนาคม พ.ศ. 2558 และสิ้นสุดในวันที่ 22 ตุลาคม พ.ศ. 2558 มีจำนวน 1 เล่ม

### อนิเมะ
ทีวีซีรีส์ดัดแปลงเป็นอนิเมะ ดำเนินการผลิตโดย เอ-1 พิกเจอร์ส และกำกับโดย Takahiko Kyōgoku การออกแบบตัวละครของซีรีส์ อิงจากภาพประกอบของไลต์โนเวล 12 ตอนแรกที่ออกอากาศในญี่ปุ่นระหว่างวันที่ 4 กรกฎาคมถึง 18 กันยายน พ.ศ. 2558 ครึ่งหลังออกอากาศทางโตเกียวเอ็มเอกซ์ ตั้งแต่วันที่ 9 มกราคมถึง 26 มีนาคม rพ.ศ. 2559 สตรีมออนไลน์โดยครันชีโรล (Crunchyroll) และถือลิขสิทธิ์โดย Sentai Filmworks ในอเมริกาเหนือ ตั้งแต่ตอนที่ 1 ถึง 12 เพลงเปิดคือ "Gate (Sore wa Akatsuki no You ni)" () โดย Kishida Kyoudan & The Akeboshi Rockets และเพลงประกอบตอนจบคือ "Prism Communicate" () โดย ฮิซาโกะ คาเนโมโตะ, นาโอะ โทยามะ และ ริซะ ทาเนดะ ซึ่ง Sentai Filmworks เปิดตัวชุดรวมของซีรีส์นี้ในรูปแบบ Blu-ray และ DVD เมื่อวันที่ 11 กรกฎาคม พ.ศ. 2560 สำหรับครึ่งหลังของทีวีซีรีส์ เพลงธีมเปิดตัวคือ "Gate II (Sekai o Koete)" () โดย Kishida Kyoudan & The Akeboshi Rockets และเพลงตอนจบคือ "Itsudatte Communication" () โดย ฮิซาโกะ คาเนโมโตะ, นาโอะ โทยามะ และ ริซะ ทาเนดะ

ในปี พ.ศ. 2560 ทาคาโยชิ ยามามูระ นักวิชาการ ได้ตั้งข้อสังเกตว่าอนิเมะดังกล่าว ผลิตภายใต้ความร่วมมือกับสำนักงานความร่วมมือจังหวัดโตเกียวของกองกำลังป้องกันตนเองญี่ปุ่น เขาชี้ให้เห็นเพิ่มเติมว่าผู้เขียนต้นฉบับเคยเป็นเจ้าหน้าที่ของกองกำลังป้องกันตนเองญี่ปุ่น และกล่าวว่าเขาเสนอความร่วมมือกับสำนักงานตั้งแต่แรก ยามามูระ ยังตั้งข้อสังเกตว่าในปี พ.ศ. 2558 กองกำลังป้องกันตนเองญี่ปุ่นได้นำยานพาหนะของพวกเขาเข้าร่วมในการแข่งขันวาดภาพตัวละครอนิเมะ ในเขตโอมิยะ เมืองไซตามะ

## กระแสตอบรับ
ในเดือนมิถุนายน พ.ศ. 2560 มีรายงานว่านวนิยายสำหรับซีซันที่หนึ่ง สามารถขายได้มากกว่า 4.2 ล้านเล่มในญี่ปุ่น

รีเบ็คก้า ซิลเวอร์แมน จาก เครือข่ายข่าวอนิเมะ ได้วิจารณ์ 12 ตอนแรกของเกท ซึ่งเธอชื่นชมว่ามีเนื้อเรื่องที่โดดเด่นเกี่ยวกับการต่อสู้ทางทหารในยุคสมัยใหม่กับเผ่าพันธุ์แฟนตาซีในอีกโลกหนึ่ง โดยมีตัวเอกหลักเป็นชายวัยเข้าสู่กลางคนและตัวละครสมทบที่เป็นเอกลักษณ์ แต่วิจารณ์เชิงตำหนิว่าอนิเมะเรื่องนี้มีเนื้อหาที่เป็นการเมืองมากเกินไปและเน้นสร้างภาพลักษณ์ให้กับกองทัพญี่ปุ่น ในขณะที่ เธอร์รอน มาร์ติน จาก เครือข่ายข่าวอนิเมะเช่นกัน ได้ยกย่องอนิเมะเรื่องนี้ว่าตรงกันข้ามกับ *โอตาคุตัวจริงขั้นเทพ (Outbreak Company) * ซึ่งเป็นอนิเมะอีกเรื่องที่มีเนื้อหาคล้ายคลึงกันกันเกี่ยวกับญี่ปุ่นยุคใหม่ที่ค้นพบโลกแฟนตาซี ซึ่งเรื่องนี้มีเรื่องราวและตัวละครบางตัวที่สร้างความสนุกสนานได้เป็นอย่างดีและชื่นชมนักพากย์ภาษาอังกฤษบางคนที่ร่วมพากษ์ในเรื่องนี้ แต่ในขณะเดียวกันเขาก็ได้วิจารณ์ว่าเรื่องราวของตัวละครบางตัวอ่อนกว่าตัวละครอื่นในเรื่องมาก อาจจะเพราะบทภาษาอังกฤษอาจเปลี่ยนไปจากต้นฉบับภาษาญี่ปุ่น รวมถึงมุมมองทางการเมืองของเกตใน อนิเมะนั้น "มีความแข็งกระด้างและหนักมือไปหน่อย"

การตอบสนองในเชิงบวกโดยทั่วไปต่อเกท ทำให้กองทัพญี่ปุ่นเริ่มแคมเปญการรับสมัครทหารโดยใช้ตัวละครหลักเป็นมาสคอต เกม pachislot จากอนิเมะวางจำหน่ายในเดือนกุมภาพันธ์ 2018

ในประเทศไทยนั้น *เกท: หน่วยรบตะลุยโลกต่างมิติ* ได้รับการวิจารณ์โดยเว็บไซต์ทรูไอดี ว่าเป็นหนึ่งในการ์ตูนอนิเมะที่มีตัวละครหลุดไปยังต่างมิติซึ่งเป็นที่นิยมในปัจจุบัน แต่ทว่าเกทมีความจริงจังอยู่ในนั้น เนื่องจากเป็นการยกกองกำลังทางหทารของประเทศญี่ปุ่นเข้าไปยังโลกต่างมิติ ไม่ใช่เพียงตัวละครตัวใดตัวหนึ่งเท่านั้น และมีมิติทั้งในด้านของการเมือง สังคม วัฒนธรรม และการทูตที่เกิดขึ้นระหว่างโลกปัจจุบันเองและระหว่างสองโลกที่แตกต่างกัน ทั้งรูปแบบการปกครอง เทคโนโลยี และเรื่องเหนือจริงอย่างเวทมนตร์ รวมถึงมีเนื้อหาที่จิกกัดสังคมในปัจจุบันอยู่ไม่น้อย

## หมายเหตุ


## อ้างอิง

## ดูเพิ่ม
* http://www.gate- 
* Anime official website 
* 

หมวดหมู่:อัลฟ่าโพลิส
หมวดหมู่:เอ-1 พิกเจอร์ส
หมวดหมู่:นิยายญี่ปุ่นที่ตีพิมพ์ในปี พ.ศ. 2553
หมวดหมู่:อนิเมะและมังงะที่สร้างจากไลต์โนเวล
หมวดหมู่:บันเทิงคดีเกี่ยวกับการบุกครอง
หมวดหมู่:การ์ตูนญี่ปุ่นแนวต่างโลก
หมวดหมู่:กองกำลังป้องกันตนเองญี่ปุ่นในบันเทิงคดี
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวโชเน็ง
หมวดหมู่:เว็บคอมิกที่ได้รับการตีพิมพ์6ในชุด